EKH สุขภาพแข็งแรง! กำไร Q3/59 โต 56% เหตุไฮซีซั่นหนุน
EKH สุขภาพแข็งแรง! กำไร Q3/59 โต 56% มาที่ 27.82 ลบ. จากปีก่อนกำไร 17.83 ลบ. หลังรายได้ธุรกิจรพ.เพิ่มขึ้นจากช่วงไฮซีซั่น ขณะที่ช่วง 9 เดือนแรกกำไร 58.45 ลบ. โต 74% จากปีก่อนกำไร 33.54 ลบ. 
8 พ.ย. 2559

บริษัท เอกชัยการแพทย์ จำกัด (มหาชน) หรือ EKH รายงานผลการดำเนินงานไตรมาส 3/59 สิ้นสุดวันที่ 30 ก.ย.59 มีกำไรสุทธิ 27.82 ล้านบาท หรือมีกำไรสุทธิ 0.05 บาทต่อหุ้น เพิ่มขึ้น 56% จากช่วงเดียวกันของปีก่อนที่มีกำไรสุทธิ 17.83 ล้านบาท หรือมีกำไรสุทธิ0.03 บาทต่อหุ้น
โดยผลการดำเนินงานในไตรมาสดังกล่าวที่เพิ่มขึ้นเนื่องจากบริษัทมีรายได้เพิ่มขึ้นจากกิจการโรงพยาบาลเพิ่มขึ้น เนื่องจากมีจำนวนครั้งของผู้ใช้บริการมากขึ้นทั้งในส่วนของผู้ป่วยนอกและผู้ป่วยใน เนื่องจากเป็นช่วง High Season และมีการเกิดโรคระบาดซึ่งพบในช่วงหน้าฝน
อย่างไรก็ตาม ผลการดำเนินงานช่วง 9 เดือนแรกมีกำไรสุทธิ 58.45 ล้านบาท หรือ 0.12 บาทต่อหุ้น เพิ่มขึ้น 74% จากช่วงเดียวกันของปีก่อนที่มีกำไรสุทธิ33.54 ล้านบาท หรือ 0.06 บาทต่อหุ้น